अधूरा रहा कनेक्शन जोड़ने का कार्य, जलापूर्ति प्रभावित
शहरके ईदगाह मार्ग के किनारे बिछाई नई पाइपलाइन से नल कनेक्शन जोड़ने का कार्य गुरुवार को पूरा नहीं होने लाइन में जगह-जगह लीकेज के चलते शुक्रवार सुबह कई क्षेत्रों में जलापूर्ति नहीं की। लोग पानी का इंतजार करते रह गए। इधर, जलदाय विभाग के कर्मचारी दिनभर शेष कनेक्शन जोड़ने के कार्य में जुटे रहे। कर्मचारियों ने आज सभी उपभोक्ताओं के कनेक्शन जोड़कर जलापूर्ति की बात कही। कनेक्शन जोड़ने का कार्य अधूरा रहने के कारण सुबह अंबाजी मार्ग, ईदगाह, घोसी मोहल्ला कसाई मोहल्ला में पानी सप्लाई नहीं किया। दो-तीन घंटे के इंतजार के बाद लोगों ने विभाग के कार्मिकों से जलापूर्ति नहीं करने का कारण पूछा तो उन्होंने बताया कि कनेक्शन जोड़ने का कार्य पूर्ण होने पर दोपहर या शाम को जलापूर्ति करेंगे।
ईदगाह क्षेत्र के जफर खां, सफी मोहम्मद ने बताया कि कनेक्शन जोड़ने का कार्य चल रहा है। आज भी उनके अन्य लोगों के यहां पानी नहीं आया। प्लास्टिक की पाइपलाइन एक से सवा फीट गहरी बिछाई है। इसके ऊपर फेरूल लगाए गए हैं। बड़े वाहन निकलने पर फेरुल और लाइन वापस क्षतिग्रस्त होने की संभावना है। पुरानी लाइन चार फीट से अधिक गहरी बिछी है। जो तीस साल में कभी क्षतिग्रस्त नहीं हुई।
hin_Deva hin_Deva hin_Deva